OzLabs/hebrew-wiki-articles huggingface dataset:
סלבטורה סיריגו

סלבטורה סיריגו (באיטלקית: Salvatore Sirigu, נולד ב-12 בינואר 1987) הוא שוער כדורגל איטלקי שמשחק בקבוצת ניס.

==קריירת מועדונים==
סיריגו נולד בנואורו, סרדיניה, איטליה. הוא החל את קריירת הכדורגל שלו במחלקת הנוער של ונציה. בגיל 18 הצטרף לפלרמו. הוא ערך את הופעת הבכורה שלו בקבוצה הבוגרת בסוף במסגרת הגביע האיטלקי נגד סמפדוריה. ב-12 ביולי 2007 הושאל לקרמונזה על מנת שייצבור דקות משחק. בתחילת עונת הושאל לאנקונה. בקיץ חזר לפאלרמו. ב-27 בספטמבר 2009 ערך את הופעת הבכורה שלו בסרייה א', מאז שיחק בכל משחקי הליגה של הקבוצה עד לסיום העונה. ב-21 באוקטובר 2009, האריך את חוזהו עד יוני .

ב-28 ביולי 2011, חתם סיריגו ל-4 שנים בפריז סן-ז'רמן תמורת 3.5 מיליון אירו. בעונתו הראשונה זכה עם המועדון במקום השני בליגה, והעפיל עם הקבוצה לשלב הבתים של ליגת האלופות. בשתי העונות שלאחר מכן זכה עם הקבוצה באליפות. ב-27 בינואר 2013 סיריגו שבר את שיאו של ברנאר לאמה כאשר שמר על שער נקי 697 דקות רצופות, הגבוה ביותר בתולדות המועדון.

ב-26 באוגוסט 2016 הושאל סיריגו לסביליה הספרדית לעונה אחת. ב-31 בינואר 2017 הושאל סיריגו לאוססונה עד לסוף העונה. ב-27 ביוני 2017 חתם בטורינו. ב-3 באוגוסט 2021 חתם סיריגו בגנואה.

ב-11 באוגוסט 2022 חתם בנאפולי.

ב-25 בינואר 2023 חתם סיריגו בפיורנטינה.

ב-18 בספטמבר 2023 חזר לצרפת וחתם בניס.

==קריירה בינלאומית==
ב-21 באוגוסט 2007 ערך את הופעת הבכורה שלו במדי הנבחרת הצעירה של איטליה נגד צרפת. ב-28 בפברואר 2010 זומן לסגל נבחרת איטליה לקראת משחק ידידות נגד באצטדיון לואי השני, מונקו, אך הוא לא שיחק. סיריגו אף נכלל בסגל המורחב של הנבחרת לקראת מונדיאל 2014 אך לא נכלל בסגל הסופי לקראת האליפות. ב-10 באוגוסט 2010 ערך את הופעת הבכורה שלו בהפסד 0–1 ל. סיריגו היה עם הנבחרת ביורו 2012, גביע הקונפדרציות 2013, מונדיאל 2014, ויורו 2016.

==תארים==
פאריז סן ז'רמן
*אליפות צרפת: , , , 
*הסופר קאפ הצרפתי: , , , 
*גביע הליגה הצרפתית: , , 
*הגביע הצרפתי: , 
נאפולי

* אליפות איטליה: 2022/2023

==== נבחרת איטליה ====
* אליפות אירופה: יורו 2020

אישיים
*נבחרת השנה בצרפת: , 
*שוער השנה בצרפת: , 

==קישורים חיצוניים==

* [http://www.psg.fr/fr/Equipe-Pro/300002/Effectif/2373/Sirigu-Salvatore פרופיל השחקן] באתר פריז סן-ז'רמן

קטגוריה:שוערי כדורגל איטלקים
קטגוריה:כדורגלנים איטלקים
קטגוריה:כדורגלני פלרמו
קטגוריה:כדורגלני קרמונזה
קטגוריה:כדורגלני אנקונה
קטגוריה:כדורגלני פריז סן-ז'רמן
קטגוריה:כדורגלני סביליה
קטגוריה:כדורגלני אוססונה
קטגוריה:כדורגלני טורינו
קטגוריה:כדורגלני גנואה
קטגוריה:כדורגלני פיורנטינה
קטגוריה:כדורגלני ניס
קטגוריה:כדורגלני נבחרת איטליה
קטגוריה:כדורגלני יורו 2012
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני נאפולי
קטגוריה:איטלקים שנולדו ב-1987
נבושזבן

נְבוּשַזְבָּן מופיע בספר ירמיהו כרב סריס של נבוכדנצר מלך בבל. 

נבושזבן מוזכר רק פעם אחת בתנ"ך, בפסוקים: 
 
בפסוקים אלו נמנים מספר אישים הממלאים את פקודת נבוכדנצר, לאחר כיבוש ירושלים וחורבן בית ראשון, להציל את ירמיהו שקרא לכניעת ממלכת יהודה לנבוכדנצר. 

המצודות והמלבי"ם מפרשים על הפסוק שהאישים הנמנים בפסוק היו אלו ששלחו שליחים להוציא את ירמיהו מחצר המטרה. אזכורו של נבושזבן בפסוק עם נבוזראדן ונרגל שראצר הידועים כשרים רמי דרג מעיד, ככל הנראה, על מעמדו הרם. 

השם נבושזבן היה שם נפוץ בתרבות האכדית ומשמעותו היא "נבו (אל) הושיעני".

==ראו גם==
*סמגר נבו

==קישורים חיצוניים==
*[http://tora.us.fm/tnk1/dmut/dmut/1204.html נבושזבן רב סריס], באתר התנ"ך

==הערות שוליים==

קטגוריה:כשדים
קטגוריה:אישים בספר ירמיהו
קטגוריה:סריסים
אסף שביט

אסף שביט הוא קצין צה"ל בדרגת אלוף-משנה בדימוס, שכיהן כמפקד חטיבת יהודה, מפקד החטיבה הדרומית ברצועת עזה, וכמפקד יחידת מגלן.

== שירות צבאי ==
עם גיוסו לצה"ל בשנת 1983 התנדב ליחידת שלדג. בשלדג עבר שביט מסלול הכשרה כלוחם. עם תום המסלול יצא לקורס קציני חי"ר. עם סיום הקורס שב ליחידת שלדג כמפקד צוות לוחמים. שביט השלים מספר תפקידי פיקוד ביחידה ולאחר מכן פיקד על סיירת גבעתי. בשנים 1993-1992 פיקד על גדוד שקד. בשנים 1995-1994 שימש כמפקד יחידת מגלן, והוביל אותה בלחימה ברצועת הביטחון בלבנון. לאחר מכן מונה ב-1996 למפקד החטיבה הדרומית ברצועת עזה, ונפצע קשה במהומות מנהרת הכותל. שביט השתקם, הדריך בקורס מפקדי פלוגות ומפקדי גדודים, וניסה לשוב ב-1999 לשירות מבצעי, ולפקד על חטיבת יהודה. נוכח מצבו הרפואי פרש מצה"ל.
==הערות שוליים==

קטגוריה:אלופי-משנה בצה"ל
קטגוריה:לוחמי יחידת שלדג
קטגוריה:מפקדי החטיבה הדרומית באוגדת עזה
קטגוריה:מפקדי יחידת מגלן
קטגוריה:מפקדי חטיבת יהודה
קטגוריה:מפקדי סיירת גבעתי
קטגוריה:מפקדי גדודים בחטיבת גבעתי
קטגוריה:ישראלים שנולדו במאה ה-20
טרנס בויד

טרנס אנתוני בויד (באנגלית: Terrence Anthony Boyd; נולד ב-16 בפברואר 1991) הוא כדורגלן אמריקאי, יליד גרמניה המשחק בקבוצת פ.צ. קייזרסלאוטרן.

==קריירה==
בויד התחיל את הקריירה שלו במחלקת הנוער של הרטה ברלין, בשנת הצטרף לקבוצת המילואים. בתחילת העונה הוא היה על הספסל, אך הצליח להשתלב בקבוצה וסיים את העונה עם 13 שערים. בקיץ עבר לבורוסיה דורטמונד והצטרף לקבוצת המילואים. ב-22 באוקטובר 2011 הצטרף בויד לקבוצה הראשונה, אך לא שיחק בה אף לא משחק אחד. ב-11 ביוני 2012 חתם בראפיד וינה ל-3 שנים. ב-17 ביולי 2012 הבקיע את שער הבכורה שלו במשחק קדם-עונה (לא רשמי) בהפסד 2:1 נגד רומא. ב-21 ביולי 2012, ערך את הופעת הבכורה שלו בליגה בניצחון 0:4 נגד ווקר אינסברוק, בו הבקיע גם את שני שעריו הרשמיים הראשונים, ואף הוסיף בישול ובסיום המשחק נבחר לשחקן המצטיין. את עונתו הראשונה סיים עם 13 שערים ועזר לקבוצה לסיים במקום ה-3 שמוביל למוקדמות הליגה האירופית.

בצעירותו היה בויד חלק מנבחרות הנוער של ארצות הברית. ב-8 ביוני 2012 ערך את הופעת הבכורה שלו בנבחרת ארצות הברית נגד . בויד נכלל בסגל הרחב של הנבחרת לקראת מונדיאל 2014, אך לא נכלל בסגל הסופי.

ב-30 ביוני 2014 חתם בויד בר.ב. לייפציג מהבונדסליגה השנייה.

ב-24 בינואר 2017 חתם בדארמשטאדט 98 מתחתית הבונדסליגה עד לסיום העונה.

בינואר 2022 חתם בפ.צ. קייזרסלאוטרן.

==חייו האישיים==
בויד, נולד בגרמניה לאם גרמניה ואב אמריקאי. זמן קצר לאחר שנולד, עברה המשפחה לקווינס, ניו יורק. אחרי כמה שנים הוריו התגרשו ובויד חזר ביחד עם אימו לגרמניה.

==קישורים חיצוניים==

קטגוריה:חלוצי כדורגל אמריקאים
קטגוריה:כדורגלנים אמריקאים
קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:כדורגלני הרטה ברלין
קטגוריה:כדורגלני בורוסיה דורטמונד
קטגוריה:כדורגלני ראפיד וינה
קטגוריה:כדורגלני ר.ב. לייפציג
קטגוריה:כדורגלני דרמשטאדט 98
קטגוריה:כדורגלני פ.צ. קייזרסלאוטרן
קטגוריה:כדורגלני נבחרת ארצות הברית
קטגוריה:ברמן: כדורגלנים
קטגוריה:גרמנים ממוצא אמריקאי
קטגוריה:אמריקאים שנולדו ב-1991
קטגוריה:גרמנים שנולדו ב-1991
קומארום-אסטרגום

קומארום-אסטרגום (בהונגרית: Komárom-Esztergom) הוא מחוז בחלקה הצפוני של טרנסדנוביה, הונגריה. בצפונו זורם נהר הדנובה, המהווה גם את הגבול הבינלאומי עם סלובקיה, ממזרח הוא גובל עם מחוז פשט, מדרום עם מחוזות פייר ווספרם וממערב עם מחוז גיור-מושון-שופרון. בירת המחוז היא טטבאניה.
 
מחוז קומארום-אסטרגום הוא הקטן ביותר בשטחו מכל מחוזות הונגריה אך מדורג במקום השני מבחינת צפיפות האוכלוסייה. כשני שלישים מהאוכלוסייה גרים ביישובים עירוניים. במחוז 12 ערים ובסך הכל 76 יישובים.

==היסטוריה==
שמו הנוכחי של המחוז ניתן לו ב-1990 לאחר ששטחו הנוכחי של המחוז נקבע ב-1950 במסגרת הגדרה מחודשת של המחוזות בהונגריה. הוא נוצר על ידי איחוד שני מחוזות היסטוריים: קומארום (בלטינית: Comitatus Comaromiensis) ואסטרגום (בלטינית: Comitatus Strigoniensis), שנוסדו בתקופת ממלכת הונגריה. ב-1920, בעקבות הסכם טריאנון, הועברו החלקים הצפוניים של המחוזות ההיסטוריים קומארום ואסטרגום (החלקים שמעבר לגדה השמאלית של הדנובה) לצ'כוסלובקיה של אז. היום נמצאים שטחים אלה בתחום סלובקיה כחלק ממחוז ניטרה. 
בשנות ה-50 של המאה העשרים, בתקופת השלטון הקומוניסטי תחת הנהגתו של מתיאש ראקושי המחוז עבר תהליך של עיור ותיעוש מוגבר.

==קישורים חיצוניים==

* 
* 

קטגוריה:הונגריה: מחוזות
אבי בורגר

אָבִי בּוּרְגֶר הוא אלוף-משנה במילואים בצה"ל, שירת כמפקד גדוד 931 (שחם) וכמפקד חטיבת הבקעה.

== ביוגרפיה ==
עם גיוסו לצה"ל התנדב לצנחנים. בצנחנים עבר בורגר מסלול הכשרה כלוחם, קורס מ"כים חי"ר וקורס קציני חי"ר. בסיום קורס הקצינים מונה למפקד מחלקה בחטיבה. בהמשך מונה למפקד פלוגה בגדוד 890, ולחם בראשה במלחמת לבנון הראשונה מהנחיתה בשפך נהר אל-אוואלי ועד ביירות. בשנים 1989–1991 שימש מפקד גדוד 931 (שחם), והוביל אותו בלחימה בדרום לבנון. בשנים 1995–1996 פיקד על חטיבת הבקעה. לאחר שמחבלים הרגו מן המארב שלושה חיילים, החליט הרמטכ"ל, אמנון ליפקין-שחק, להדיחו מתפקידו. לאחר מכן פיקד על מחוז צפון בפיקוד העורף ובשנים 2002–2004 פיקד על בה"ד 16. לאחר מכן פרש מצה"ל.

== הערות שוליים ==

קטגוריה:מפקדי חטיבת הבקעה
קטגוריה:מפקדי מחוז צפון בפיקוד העורף
קטגוריה:מפקדי גדודים בחטיבת הנח"ל
קטגוריה:מפקדי בה"ד 16
קטגוריה:אלופי-משנה בצה"ל
קטגוריה:מפקדי פלוגות במלחמת לבנון הראשונה
קטגוריה:חיילי חיל הרגלים במלחמת לבנון הראשונה
קטגוריה:ישראלים שנולדו במאה ה-20
יוסי אדירי

יוסף (יוסי) אדירי (נולד בשנת 1965) הוא קצין בצה"ל במילואים בדרגת תת-אלוף המכהן כמפקד מרכז עורף והגמ"ר בפיקוד המרכז. בעבר פיקד על חטיבת שומרון.

==שירותו הצבאי==
אדירי נולד וגדל במעלות. עם גיוסו לצה"ל בשנת 1983 שובץ בחטיבת גולני. בגולני עבר אדירי הכשרה כלוחם, קורס מ"כים חי"ר ויצא לקורס קציני חי"ר. בתום הקורס שב לחטיבה כמפקד מחלקה. כמפקד פלוגה בגדוד 12 (ברק) לקח חלק במבצע כחול וחום, פשיטה על יעדי מחבלים בעומק לבנון. בשנים 1996–1998 שימש כמפקד גדוד 17 בחטיבת ביסלמ"ח. לאחר מכן שימש כקצין אג"ם אוגדת איו"ש.

בשנים 2000–2002 פיקד על חטיבת שומרון והוביל אותה בלחימה כנגד הטרור הפלסטיני באינתיפאדה השנייה, בין היתר באירוע בו נהרג מדחת יוסף ובאירוע בו נהרגו הרב בנימין הרלינג ואזרחים נוספים אשר טיילו בהר עיבל. לאחר מכן מונה לנספח צה"ל בצרפת. אדירי פרש מצה"ל בשנת 2009. בשירות המילואים הועלה לדרגת תא"ל ומונה לראש חטיבה מרחבית בפיקוד המרכז וכיהן בתפקיד במהלך התפרצות נגיף הקורונה בישראל.

בשנים 2013-2018 כיהן כחבר מועצת קדימה-צורן.

הוא מכהן כחבר הוועד המייעץ בתנועת הביטחוניסטים. מכהן כיו"ר תוכנית "צהלה - מתנדבים למען הנוער" מבית עמותת אלומה. 

אדירי נשוי לאורה ואב לשלושה.

==קישורים חיצוניים==
* .
* אביחי בקר, [http://www.fresh.co.il/vBulletin/showpost.php?p=4499013&postcount=26 זקוף קומתך, קצין יהודי], הארץ, 20 באוקטובר 2000, כפי שהועלה באתר פרש.
* .
* .
* .

== הערות שוליים ==

קטגוריה:נספחים צבאיים ישראלים בצרפת
קטגוריה:מפקדי חטיבת שומרון
קטגוריה:תתי-אלופים בצה"ל
קטגוריה:מעלות-תרשיחא: אישים
קטגוריה:חברי מועצה ברשויות מקומיות בישראל
קטגוריה:חברי הביטחוניסטים
קטגוריה:ישראלים שנולדו ב-1965
קלרה נובלו

ליתוגרפיה של קלרה נובלו, יוזף קליינהובר, 1838
קלרה אנסטזיה נוֹבֶלוֹ (באנגלית: Clara Anastasia Novello 10 ביוני 1818 בלונדון - 12 במרץ 1908 ברומא) הייתה זמרת סופרן אנגליה ידועת שם, בתם של המוזיקאי ומו"ל המוזיקה וינסנט נובלו ואשתו, מרי סאבילה הל.

קול הסופרן המעולה של קלרה נובלו וסגנונה הטהור עשו אותה, משנת 1843 ואילך, לאחת הזמרות הגדולות ביותר, הן באופרה ובאורטוריה והן באולם הקונצרטים. בשנת 1843 נישאה לרוזן גיליוצ'י ובשנת 1861 פרשה מן הבמה. הסופר צ'ארלס לם כתב לכבודה שיר "לקלרה נ.".

==חייה==
הראשון שהבחין בקולה, בשמיעה המעולה ובמוזיקליות שלה היה תלמיד של אביה, המוזיקולוג אדוארד הולמס, שהחל ללמד אותה פיתוח קול ושירה בגיל חמש. בגיל 11 לקחו אותה הוריה לפריז ללמוד במכון המלכותי למוזיקה. לימודיה שם ארכו רק שנה בגלל מהפכת יולי 1830. בשנת לימודיה שם התיידדה עם ג'ואקינו רוסיני, ידידות שנמשכה כל חייהם. עם שובה הביתה, יכלה להשתתף בפעילויות המוזיקליות של אביה.

בשנת 1833 הופיעה בפסטיבל שלוש המקהלות בוורסטר וב-1834 הופיעה בפסטיבל המוזיקה המלכותי בכנסיית וסטמינסטר. ב-1837 שרה בביצוע האורטוריה "סנט פול" מאת פליקס מנדלסון, בחנוכת בית העירייה של ברמינגהאם. בהמשך שרה בהזמנת מנדלסון בגוונדהאוס של לייפציג. הופעה זו הובילה לשורה של הצלחות בחצרות אצילים ובאולמות קונצרטים בגרמניה.

ב-1839 נסעה ללמוד במילאנו שירה אופראית וב-1841 הופיעה לראשונה בתפקיד הראשי ב"סמיראמידה" של רוסיני בפדואה.

בתקופת הופעות בפרמו שבאיטליה בשנת 1841, פגשה בן-אצולה צעיר, הרוזן ג'ובאני באטיסטה גיליוצ'י. השניים נישאו ב-1843. במשך שש שנות נישואיה הראשונות הקדישה את עצמה לבעלה ולילדיה והייתה שותפה למאבקו למען איחוד איטליה. ב-1849 קרסה ההתקוממות לשחרור איטליה והם נאלצו לגלות מפרמו. כאשר הוצע לה חוזה הופעות ברומא, החליטו השניים שנובלו תחדש את הקריירה המקצועית שלה לפרנסת המשפחה. ב-1851 שבה לאנגליה, שם הרבתה להופיע על במות שונות.

בעלה של נובלו הצטרף לתנועת השחרור בראשות בית סבויה, ואיחוד מדינות האפיפיור לשעבר עם פיימונטה בשנת 1861 הוביל לשובם מן הגלות ולפרישתה הסופית של קלרה מחייה המקצועיים. היא האריכה ימים עוד 15 שנים אחרי מות בעלה.

==לקריאה נוספת==
* מילון גרוב למוזיקה ומוזיקאים בעריכת סטנלי סיידי, מהדורה שנייה
* אנציקלופדיה בריטניקה, מהדורת 1911.

==קישורים חיצוניים==

<div class="mw-content-ltr">
* [http://nrs.harvard.edu/urn-3:FHCL.Hough:hou02109 Autograph letter by Clara Novello] at [https://web.archive.org/web/20111121125844/http://hcl.harvard.edu/libraries/houghton/ Houghton Library], Harvard University
</div>

==הערות שוליים==

קטגוריה:זמרי סופרן
קטגוריה:זמרות בריטיות
קטגוריה:זמרים בריטים
קטגוריה:זמרות אופרה בריטיות
קטגוריה:משפחת נובלו

קטגוריה:בריטיות שנולדו ב-1818
קטגוריה:נפטרות ב-1908
יחיאל סופר

חיליק (יחיאל) סופר (נולד ב-15 במאי 1966) הוא קצין בצה"ל במילואים בדרגת תת-אלוף, שפיקד על גדוד 450 (האריה המעופף) ועל חטיבת הבקעה.

==שירותו הצבאי==
סופר למד בפנימייה הצבאית לפיקוד שליד הגימנסיה העברית הרצליה בתל אביב. עם גיוסו לצה"ל בשנת 1984 החל קורס טיס. לאחר שנשר ממנו, עבר הכשרה כלוחם בגולני, קורס מ"כים חי"ר ויצא לקורס קציני חי"ר. בתום הקורס שב לחטיבה כמפקד מחלקה ובהמשך שימש כמפקד פלוגה בחטיבה, והוביל אותה בלחימה בדרום לבנון. לאחר מכן עבר קורס השלמת הקצונה בכוחות המיוחדים של צבא ארצות הברית – הכומתות הירוקות. לאחר סיום הקורס, שימש כסגן מפקד חטיבת עציון וכראש ענף נשק מסייע בחטיבת ביסלמ"ח. בהמשך שימש כמפקד גדוד 450 (האריה המעופף). בהמשך, שימש כסגן מפקד חטיבה מרחבית.

בתפקידו הבא פיקד על חטיבת הבקעה. סופר פיקד על החטיבה במבצע חומת מגן, והוביל אותה בלחימה כנגד הטרור הפלסטיני באינתיפאדה השנייה. בשנת 2002 החליט להתפטר מתפקידו. לאחר התפטרותו עבר סופר בשנת 2003 לפיקוד העורף ושימש כמפקד מחוז דן עד שנת 2006. לאחר מכן שימש כרמ"ח התגוננות אוכלוסייה בפיקוד. ב-2009 השלים דוקטורט באוניברסיטת בן-גוריון בנגב בנושא "מודל לאומי רב-ארגוני להצלת חיים באירוע רעידת אדמה, בשלב המוכנות והמענה המיידי". <ref></ref> הוא סיים את שירותו בשנת 2011.

ב, סופר משמש בתפקיד "מסביר פיקוד העורף" בערוצי הטלוויזיה השונים.

==קישורים חיצוניים==
* .
* .
* .
מכתביו:
* .

== הערות שוליים ==

קטגוריה:מפקדי חטיבת הבקעה
קטגוריה:בוגרי הפנימייה הצבאית לפיקוד תל אביב
קטגוריה:בוגרי אוניברסיטת בן-גוריון בנגב
קטגוריה:תתי-אלופים בצה"ל
קטגוריה:ישראלים שנולדו ב-1966
ברכה שפירא

ברכה שפירא (נולדה ב-22 במרץ 1963 בתל אביב) היא פרופסור מן המניין בחוג להנדסת מערכות מידע באוניברסיטת בן-גוריון והייתה ראש המחלקה להנדסת תוכנה משנת 2011 עד 2017.

== ביוגרפיה ==
שפירא נולדה ב-22 במרץ שנת 1963 בישראל ומתגוררת בבאר שבע. היא סיימה את התואר הראשון במוזיקולוגיה ומדעי המחשב באוניברסיטת בר-אילן בשנת 1986. באותה עת, חשבה שתהיה פסנתרנית ומדעי המחשב למדה על-מנת להתפרנס.

עם סיום התואר הראשון עבדה כמתכנתת, בין היתר, בחברת "טלרד" כמתכנתת מערכות ובמקביל כתחביב למדה לתואר שני. את התואר השני במדעי המחשב סיימה באוניברסיטה העברית בשנת 1994. לאחר כמה שנים בתעשייה, בשנת 1995, עם תחילת הדוקטורט, החליטה לחזור לאקדמיה היות שהמחקר נגע ללבה יותר מאשר העבודה בתעשייה.

תואר הדוקטורט הוענק לה בשנת 1999 מאוניברסיטת בן-גוריון אשר בנגב, בהנחייתו של פרופסור פרץ שובל. את הפוסט-דוקטורט עשתה באוניברסיטת ראטגרס בארצות הברית בקבוצת המחקר של פרופסור בתחום של מערכות פרסונליזציה.

בשנת 2023 נבחרה על ידי ראשי האוניברסיטאות לכהן כנציגת ההאוניברסיטאות ב ות"ת.

מתגוררת בבאר שבע, נשואה לאביגדור ואם לחמישה ילדים.

== עבודתה האקדמית ==
המחקר של פרופ' ברכה שפירא בדוקטורט עסק במודל לאפיון אוטומטי של קבוצות משתמשים לצורך סינון חכם של דואר אלקטרוני. 
בהמשך השתתפה שפירא במחקר שזיהה באופן אוטומטי קבוצות משתמשים ברשת, ובפרט קבוצות של טרוריסטים, על-פי התנהגות הגלישה שלהם.
פרופ' שפירא פיתחה יחד עם פרופסור יובל אלוביץ שיטה להגנה על משתמשים מפני מעקב אחר התנהגותם ברשת.

לשפירא עבודות אקדמיות נוספות בתחום אבטחת סייבר, כריית מידע, פרטיות, פרסונליזציה ומערכות לומדות. למשל, בתחום הפרסונליזציה עוסקת שפירא, בין היתר, עם פרופילים של משתמשים עבור האדם היחידני או עבור קבוצה של משתמשים ככלי לשיפור אפקטיביות ויעילות של מערכות ועל ידי כך שביעות הרצון של המשתמשים גדלה. הכלול במחקריה הם אלגוריתמים לשיפור התאמה אישית של שירותי חדשות. 
שפירא, בעבר ובהווה, משמשת כחברת וועדה של כנסים רבים ובהם, ECIS 2014 , IEEE CBI . 
בנוסף, פרופ' ברכה שפירא משמשת כמבקרת עבור כתבי עת והכלול בהם, ACM TIST , JASIST .
כמו כן, שפירא משמשת כחברה באיגודים מדעיים ומקצועיים, כגון, ACM או IEEE.

===נושאי מחקר ===
תחומי המחקר של פרופ' שפירא עוסקים בפרסונליזציה, אבטחת סייבר, , מנועי חיפוש והקשר בין אחזור מידע למערכות לומדות.

=== מאמרים ופרסומים ===
פרופ' ברכה שפירא השתתפה בכתיבת מעל 100 מאמרים שהתפרסמו בכנסים ובכתבי עת בתחום מערכות מידע ומאמריה צוטטו למעלה מ-1,800 פעמים.

== פרסים והוקרה ==
*2005 - בפרס המאמר הטוב ביותר בנושא שיפור הפרטיות של לקוחות בעת חיפוש של מוצרים ושירותים באינטרנט יחד עם שותפיה פרופ' יובל אלוביץ' וד"ר חנן גלזר.
*2009 - פרס על הצטיינות במחקרה מטעם הקרן של Marc Rich לחינוך, תרבות ורווחה.
*2011 - בפרס המאמר הטוב ביותר בתחום מערכות מידע של JAIS עם שני שותפיה עופר ארזי וננדי קומר.

== קישורים חיצוניים ==

* [http://www.ise.bgu.ac.il/engineering/PersonalWebsite1Publications.aspx?id=jreudsuM&c=1/ העמוד האישי] של ברכה שפירא, באתר אוניברסיטת בן-גוריון

==הערות שוליים==

קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בעלות תואר דוקטור מאוניברסיטת בן-גוריון בנגב
קטגוריה:בעלי תואר דוקטור מאוניברסיטת בן-גוריון בנגב
קטגוריה:סגל אוניברסיטת בן-גוריון בנגב: הנדסת מערכות תוכנה ומידע
קטגוריה:מומחי אבטחת מידע ישראלים
קטגוריה:מדעניות מחשב ישראליות
קטגוריה:מדענים ישראלים
קטגוריה:ישראליות שנולדו ב-1963
קטגוריה:ישראלים שנולדו ב-1963
ג'וש דאלאס

ג'ושוע פול "ג'וש" דאלאס (באנגלית: Joshua Paul "Josh" Dallas; נולד ב-18 בדצמבר 1978) הוא שחקן אמריקאי. הוא מוכר בשל תפקידיו בתור דייוויד נולאן/הנסיך המקסים בסדרה "עד עצם היום הזה" ברשת ABC, ובזכות הופעתו בתור בן סטון בסדרת הדרמה העל-טבעית "מניפסט" ברשת NBC.

== ביוגרפיה ==
דאלאס נולד בלואיוויל, קנטקי שבארצות הברית. הוא סיים את לימודיו בתיכון בשנת 1997, עבר לבריטניה והצטרף ללהקה השייקספירית המלכותית וכן נטל חלק בפעילות התיאטרון המלכותי הלאומי, האופרה האנגלית הלאומית וכן בפעילותם של New Shakespeare Company ושל התיאטרון The Young Vic.

== קריירה ==
בשנת 2009 עבר להוליווד שבארצות הברית ובשנת 2011 לוהק לתפקיד פנדרל בסרט "תור" לאחר שהשחקן האירי סטיוארט טאונסנד שנבחר לתפקיד עזב ימים ספורים לפני שהחלו הצילומים. מכיוון שהוא היה שחקן כמעט לא מוכר בעת הליהוק, היו ספקולציות שדאלאס נבחר מכיוון שפשוט לא היה מספיק זמן למצוא מחליף עם שם גדול יותר.

בשנת 2011 החל לשחק בסדרת הנפטזיה של רשת ABC, "עד עצם היום הזה" בתור דייוויד נולאן / הנסיך המקסים. דאלאס לא חזר לתפקידו בתור פנדרל בסרטי ההמשך של "תור" בשל התחייבותו לסדרה "עד עצם היום הזה". זאקרי לוי החליף אותו בשני הסרטים הבאים.

בשנת 2018 לוהק דאלאס לתפקיד של בן סטון, הגיבור הראשי, בסדרת הדרמה והמסתורין "מניפסט" של רשת NBC, שעלתה לראשונה ב-24 בספטמבר 2018.

== חיים אישיים ==
דאלאס הכיר את השחקנית הבריטית-יהודייה לארה פולבר בשנת 2003 כאשר עבד בתיאטרון המלכותי שבוינזדור. הם נישאו ב-2007 והתגרשו ב-2011. מאוחר יותר באותה שנה, החל דאלאס לצאת עם מי ששיחקה את רעייתו (שלגיה) בסדרה "עד עצם היום הזה", השחקנית האמריקאית-יהודייה ג'יניפר גודווין. הם התארסו באוקטובר 2013. הם נישאו ב-12 באפריל 2014. בנם הבכור, אוליבר, נולד במאי 2014, וב-1 ביוני 2016 נולד בנם השני, הוגו.

== פילמוגרפיה ==
=== קולנוע ===
{| class="wikitable sortable"
|+
|-
! שנה
! סרט
! תפקיד
! class="unsortable" | הערות
|-
|2008
|80 Minutes
|פלויד
|
|-
| rowspan="3" |2009
|The Boxer
|בן
|
|-
|המדרון 2
|גרג
|
|-
|Ghost Machine
|בראג
|דיבוב
|-
|2011
|ת'ור
|פאנדרל
|
|-
|2012
|זנבות אדומים
|ריאן פלינג
|
|-
|2016
|זוטופיה
|חזיר
|דיבוב
|}
ג'יניפיר גודווין]]

=== טלוויזיה ===
{| class="wikitable sortable"
|+
|-
! שנה
! סדרה
! תפקיד
! class="unsortable" | הערות
|-
|2006
|Ultimate Force
|וויבר
|פרק: "The Dividing Line"
|-
|2008
|דוקטור הו
|רכיב 2
|פרק: "Silence in the Library"
|-
|2009
|The Last Days of Lehman Brothers
|אייס
|סרט טלוויזיה של BBC Two
|-
| rowspan="2" |2010
|Money
|ספאנק דייוויס
|מיני-סדרה
|-
|הוואי חמש-אפס
|בן באס
|פרק: "Ko'olauloa"
|-
| rowspan="2" |2011
|CSI
|קיפ וודמן
|פרק: "Targets of Obsession"
|-
|חמש
|הנרי
|סרט טלוויזיה של Lifetime
|-
|2011–2018
|עד עצם היום הזה
|הנסיך מקסים/דייוויד נולאן
|תפקיד ראשי (עונות 1–6)
תפקיד אורח (עונה 7); 134 פרקים
|-
|2018–הווה
|מניפסט
|בן סטון
|תפקיד ראשי (4 עונות); 62 פרקים
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:חברי הלהקה השייקספירית המלכותית
קטגוריה:אמריקאים שנולדו ב-1978
ארז וינר

ארז וינר הוא קצין צה"ל במילואים בדרגת תת-אלוף. בשירותו הסדיר פיקד על גדוד דוכיפת ועל חטיבת עציוני והיה עוזר הרמטכ"ל, גבי אשכנזי. במילואים משמש כמפקד צוות התכנון האופרטיבי בפיקוד הדרום.

==שירותו הצבאי==
עם גיוסו לצה"ל שובץ בחטיבת גבעתי ועבר הכשרה כלוחם, קורס מ"כים חי"ר ויצא לקורס קציני חי"ר. עם סיום הקורס עבר לחטיבת הנח"ל, בה שירת כמפקד מחלקה, כמפקד פלוגה וכסמג"ד, ולקח חלק בלחימה בדרום לבנון. לאחר מכן שימש כראש לשכתם של אלוף פיקוד הצפון, גבי אשכנזי, ושל סגן הרמטכ"ל, שאול מופז וכמפקד גדוד דוכיפת, אותו הוביל בלחימה נגד הטרור הפלסטיני באינתיפאדה השנייה. בתפקידו הבא שימש כקצין אג"ם אוגדת איו"ש, ב-2005 מונה למפקד חטיבה 408 ומילא תפקיד זה במהלך מלחמת לבנון השנייה, במקביל פיקד על המרכז לאימונים טקטיים במל"י עד 2008.

בשנים 2008 עד 2011 שימש עוזר הרמטכ"ל, גבי אשכנזי. במסגרת זו לקח חלק פעיל במה שהפך לפרשת הרפז. המסמך הועבר מבועז הרפז לווינר שהוציאו לתקשורת. ב-23 באוגוסט 2012 בעקבות החקירה של מבקר המדינה, החליט שר הביטחון דאז, אהוד ברק, שלא לאשר את מינויו של וינר לקצין חינוך ראשי, ועיכב את קידומו לדרגת תת-אלוף. ב-27 באוגוסט 2012 הפרקליט הצבאי הראשי, תא"ל דני עפרוני, הוציא חוות דעת ליועמ"ש יהודה ויינשטיין לפתוח בחקירה פלילית נגד הרמטכ"ל לשעבר גבי אשכנזי ועוזרו ארז וינר, בחשד לעבירה של מרמה והפרת אמונים, אך בפרקליטות, ובמשטרה לא נטו להעתר לדרישה והעדיפו לחכות לטיוטה הסופית של דוח מבקר המדינה בפרשת מסמך הרפז. בינואר 2013 לאחר שפורסם דוח מבקר המדינה בו הובעה ביקורת על וינר בחר האחרון לפרוש מצה"ל והרמטכ"ל בני גנץ קיבל את בקשתו.

ב-19 במרץ 2014 נעצר יחד עם אבי בניהו ובועז הרפז בהקשר לפרשה, וכעבור יום שוחרר למעצר בית. בינואר 2016 החליט היועץ המשפטי לממשלה וינשטיין לסגור את תיק החקירה בעניינו (ביחד עם הרמטכ"ל לשעבר אשכנזי, ודובר צה"ל לשעבר אבי בניהו), בעילה של היעדר אשמה פלילית
.

==לאחר פרישתו מצה"ל==
לקראת הבחירות לכנסת העשרים ב-2015 הצטרף וינר למטה הבחירות של מפלגת יחד בראשות אלי ישי. בשנת 2015 החל לשמש כמנכ"ל יקבי ירושלים.

בשנת 2018 החל לשמש כפרשן הצבאי של חדשות ערוץ 20. החל מאפריל אותה שנה משמש בהתנדבות כראש המטה להשבת סגן הדר גולדין, ובאוגוסט מונה ליו"ר דירקטוריון מדרשת שדה בוקר

וינר משרת במילואים כראש צוות התכנון המבצעי של פיקוד הדרום. באוקטובר 2018 הועלה לדרגת תת-אלוף.

בינואר 2020, מונה וינר למשנה למנכ"ל של חברת וילי פוד השקעות<ref></ref>
משנת 2021 מנכ״ל החברה.

מכהן כחבר הוועד המייעץ של תנועת הביטחוניסטים.

==חיים פרטיים==
וינר נשוי ואב לארבעה.אלון-בצלאל, אילן-משה, איתן-אליעזר, אלה-זהרה אח לגיא ערן וזיו. מתגורר בבית חורון.

== לקריאה נוספת ==
* 
* 

==קישורים חיצוניים==
* .
* .
* .
* .
* .
* .
;מכתביו:
* .
* .
* .
* .
* .
* .
* .
* 

== הערות שוליים ==

קטגוריה:עוזרי הרמטכ"ל
קטגוריה:מפקדי חטיבת עציוני
קטגוריה:מפקדי גדודים בחטיבת כפיר
קטגוריה:מפקדי המרכז לאימונים טקטיים
קטגוריה:תתי-אלופים בצה"ל
קטגוריה:בוגרי ישיבת נחלים
קטגוריה:בוגרי האוניברסיטה העברית בירושלים
קטגוריה:בית חורון: אישים
קטגוריה:חברי הביטחוניסטים
קטגוריה:ישראלים שנולדו במאה ה-20
רודולף ברנדט

רודולף הרמן ברנדט (גרמנית: Rudolf Hermann Brandt; 2 ביוני 1909 – 2 ביוני 1948) היה קצין אס אס גרמני ועובד מדינה בשירות גרמניה הנאצית בשנים 1933-1945.

בהשכלתו היה עורך דין. הוא שימש כשלישו האישי של רייכספיהרר היינריך הימלר, והיה אחד הנאשמים במשפט הרופאים בנירנברג בגין חלקו בהשגת חלקי גופות של 86 נרצחים ממחנה השמדה. בגופות נעשה שימוש ב"מיצג השלד היהודי", ניסיון ליצור ראיה אנתרופולוגית לנחיתותו של הגזע היהודי והצגתו כ"תת-אדם" (Untermensch) לעומת הגזע הארי העליון.

==ביוגרפיה==

רודולף ברנדט, בנו של עובד ברכבת, נולד ב-2 ביוני 1909, וגדל בצנע בפרנקפורט על האודר. ברנדט היה חבר במועדון קצרנות, ובשנת 1927, בהיותו בן 18, זכה בתחרות של המועדון שבמהלכה כתב 360 סמלי מילים בדקה. 

הוא למד באוניברסיטת ברלין ובאוניברסיטת פרידריך שילר (1928-1932), במקביל לעבודתו בין השנים 1928 עד 1930 כרשם בבית המשפט המחוזי. בערבים המשיך להתאמן בקצרנות יחד עם חברו לספסל הלימודים מפרנקפורט.

ברנדט קיבל תואר ראשון במשפטים מאוניברסיטת שילר ביולי 1933. הוא הצטרף למפלגה הנאצית בינואר 1932 ולשורות האס אס באוקטובר 1933. בפברואר 1934 הבחין היינריך הימלר בברנדט ובכישורי התמלול שלו, והעסיק אותו בצוותו.

ולטר שלנברג, ראש שירותי הביון המאוחדים של גרמניה הנאצית, שהיה כפוף להימלר, אמר על ברנדט:

משנת 1938 שימש ברנדט כיועץ השר ומנהל לשכת שר הפנים של הרייך. 

רודולף ברנדט היה חבר בפמליה שהתלוותה להימלר בניסיון ההסתתרות שלו. הם עזבו את פלנסבורג ב-10 במאי 1945 וניסו להגיע לבוואריה. הוא הופרד מהימלר ונכנע יחד עם רוב חברי הקבוצה לכוחות בריטיים ב-21 במאי. הימלר נתפס, אם כי לא הזדהה, ב-22 במאי יחד עם שלישיו בוואפן אס אס, ורנר גרוטמן והיינץ מאכר.

ברנדט הציץ מעבר לגדרות התיל במחנה המעצר וסטרטימקה (Westertimke), וראה את הימלר מוכנס למחנה יחד עם עוזריו ב-23 במאי 1945. ברגע זה זיהה הימלר את עצמו בפני מפקד המחנה. הימלר התאבד מאוחר יותר באותו ערב, באמצעות קפסולת ציאניד שהייתה ברשותו.

===לאחר מלחמת העולם השנייה===

רודולף ברנדט הועמד לדין בפני בית דין צבאי אמריקאי, והואשם בסעיפים הבאים:

#קשירת קשר לביצוע פשעי מלחמה ופשעים נגד האנושות.
#פשעי מלחמה בכך שביצע ניסויים רפואיים בבני אדם מבלי שניתנה הסכמת הנבדקים. הניסויים בוצעו על שבויי מלחמה ואזרחים במדינות כבושות, וכן סיוע לרצח המוני של אסירים במחנות הריכוז.
#פשעים נגד האנושות בביצוע מעשי פשע המתוארים בסעיף 2 גם על אזרחים גרמנים.
#חברות בארגון פשע, האס אס.

ברנדט זוכה מאשמה מסיעוף האישום הראשון, כפי שזוכו בו נאשמים רבים במשפט הרופאים, כיוון שנקבע כי הדיון באישום זה אינו בסמכות בית הדין הצבאי.

הוא נמצא אשם בכל שלושת סעיפי האישום הנותרים, עקב היותו אחראי לתיאום ולרישום הניסויים שנערכו במחנות. 
הוא הוצא להורג בתלייה ב-2 ביוני 1948, יום הולדתו ה-39.

==קישורים חיצוניים==

קטגוריה:פושעי מלחמה נאצים שהוצאו להורג
קטגוריה:ניסויים בבני אדם על ידי הנאצים: פושעים
קטגוריה:עורכי דין גרמנים

קטגוריה:גרמנים שנולדו ב-1909
קטגוריה:גרמנים שנפטרו ב-1948
וינסנט נובלו

וינסנט נובלו (באנגלית: Vincent Novello; 6 בספטמבר 1781 לונדון - 9 באוגוסט 1861 ניס) היה מוזיקאי אנגלי, נגן עוגב, מנצח, מורה, מו"ל מוזיקה ואספן ספרים עתיקים, שנולד בלונדון לאב איטלקי ולאם אנגליה.

== חייו ==
בילדותו שר נובלו במקהלת הקאפלה של שגרירות סרדיניה. בלינקולן'ס אין פילדס למד לנגן בעוגב ומשנת 1796 עד 1822 כיהן בזו אחר זו כנגן העוגב בקאפלות הסרדינית, הספרדית והפורטוגלית. בין השנים 1840 ל-1843 היה נגן עוגב בקאפלת סנט מרי במורפילדס. כמו כן, לאורך כל הקריירה שלו, לימד מוזיקה בשיעורים פרטיים. אחד מתלמידיו הנודעים הוא המוזיקולוג ומבקר המוזיקה אדוארד הולמס. בית משפחת נובלו שימש בית ועד שוקק חיים לסופרים, ציירים ומוזיקאים, בהם פליקס מנדלסון הצעיר והזמרת המזהירה מריה מאליברן.

בתקופת כהונתו בקאפלה הפורטוגזית עשה לה שם הודות לביצועי המיסות של היידן ומוצרט, שלא היו מוכרות קודם באנגליה ומשכו אליהן קהל מאזינים נלהב, קתולי ושאינו קתולי כאחד.

נובלו היה חבר במקור באגודה הפילהרמונית, בקלאסיקל הרמוניסטס ובכוראל הרמוניסטס, לעיתים קרובות כמנצח. רבות מיצירותיו היו מוזיקת קודש, ורבות מהן היו פופולריות מאוד. תרומתו העיקרית, יחד עם כריסטיאן איגנציוס לאטרוב, הייתה הבאת יצירות לא נודעות של גדולי המלחינים לאנגליה, ביניהן המיסות של היידן ומוצרט, יצירות מאת פלסטרינה, האוצרות של מוזיאון פיצוויליאם, ואין-ספור יצירות גדולות, המוכרות מאוד בימינו. יצירתו הראשונה, קובץ של מוזיקת קודש, כפי שבוצעה בקאפלה הפורטוגזית המלכותית, יצאה לאור בדפוס ב-1811 ומציינת את חנוכת בית ההוצאה נובלו, הנושא את שמו ופעל במשך שנים בביתו הפרטי, עד שבנו, ג'וזף אלפרד נובלו, שהחל את הקריירה שלו כזמר בס, החל לעסוק באופן קבוע בהוצאה לאור של מוזיקה בשנת 1829. ב-1849 עבר וינסנט נובלו להתגורר בניס, שם מת.

נובלו הבן הוא שיצר בפועל את העסק, ולזכותו רשומים הוצאת מוזיקה במחיר שווה לכל נפש וויתור על שיטת ההוצאה לאור באמצעות מנויים. משנת 1841 נעזר בהנרי ליטלטון, שהיה לשותפו ב-1861, אז הייתה ההוצאה לנובלו ושות'. עם פרישתו של ג'וזף אלפרד נובלו ב-1866, היה ליטלטון לבעלים היחיד. לאחר מותו בשנת 1888, המשיכו שני בניו בניהול בית ההוצאה, ששמר על השם נובלו ושות'.

לווינסנט נובלו היו כמה ילדים. ארבע מבנותיו (שהבכורה בהן, מרי ויקטוריה, נישאה לצ'ארלס קאודן קלארק והתפרסמה בעריכת קונקורדנציה מלאה לכתבי שייקספיר), היו זמרות מוכשרות; אבל המפורסמת ביותר בהן הייתה קלרה נובלו. חמש מיתר בנותיו של וינסנט נובלו הגיעו לבגרות; בתו ססיליה נישאה לתומאס ג'יימס סרל, מחזאי, שחקן, סופר ועורך שבועון לונדוני. (1845-1844); בנו, אדוארד פיטר (1836-1812), שמת בגיל 21, היה צייר מבטיח וסאבילה (1904-1821) השיגה פרסום מסוים כזמרת, מורה, סופרת ומתרגמת.

==קישורים חיצוניים==

* [http://www.jstor.org/stable/3351589?__redirected הספד לווינסנט נובלו, מיוזיקל טיימס] 1 בספטמבר 1861
* 

==הערות שוליים==

קטגוריה:נגני עוגב אנגלים
קטגוריה:מורים למוזיקה באנגליה
קטגוריה:משפחת נובלו
קטגוריה:מוציאים לאור של מוזיקה
קטגוריה:מלחינים בריטים במאה ה-18
קטגוריה:מלחינים בריטים במאה ה-19
קטגוריה:בריטים שנולדו ב-1781
קטגוריה:בריטים שנפטרו ב-1861
מילוש אדמוביץ'

מילוש אדמוביץ (בסרבית: Mилoш Aдaмoвић; נולד ב-19 ביוני 1988) הוא כדורגלן סרבי המשחק בעמדת הקשר האחורי.

==קריירה==
אדמוביץ', יליד שאבאץ, החל את הקריירה בקבוצת OFK בלגרד, ולאחר שהושאל לכמה קבוצות קטנות יותר בסרביה, עבר בשנת 2010 לשריף טירספול מליגת העל המולדובית בו יחק במרכז שדה עם ולדימיר וולקוב גם הוא כדורגלן העבר של "OFK בלגרד". בפברואר 2011 הושאל אדמוביץ' לחצי עונה לקבוצת פולוניה ורשה מליגת העל הפולנית.

לאחר מכן שיחק במספר קבוצות מליגת העל הקזחית, ובשנת 2013 חתם במועדון רוואן באקו מליגת העל האזרית. הופעת הבכורה שלו בליגת העל האזרית הייתה נגד טוראן טובוז, ובמשחק זה גם הבקיע את שער הבכורה שלו.

בסוף מאי 2014 הגיע אדמוביץ' לישראל וחתם לעונה אחת בקבוצת הפועל פתח תקווה מליגת העל. ב-12 ביולי, עוד לפני שנפתחה העונה, החליטה הקבוצה לשחרר את אדמוביץ', וחתם במלאדוסט לוצ'אני הסרבית. בקיץ 2015 חתם בקבוצת ואשאש מליגת העל ההונגרית.

==תארים==
;שריף טירספול
* ליגת העל המולדובית (1): 2009/2010
* הגביע המולדובי (1): 2009/2010

==קישורים חיצוניים==

* [http://www.90minut.pl/kariera.php?id=18758 עמוד השחקן] באתר 90minut.pl 

==הערות שוליים==

קטגוריה:כדורגלנים סרבים
קטגוריה:קשרי כדורגל סרבים
קטגוריה:שאבאץ: כדורגלנים
קטגוריה:כדורגלני OFK בלגרד
קטגוריה:כדורגלני שריף טירספול
קטגוריה:כדורגלני פולוניה ורשה
קטגוריה:כדורגלני רוואן באקו
קטגוריה:כדורגלני ואשאש
קטגוריה:סרבים שנולדו ב-1988
מנך

מנך (בגרמנית: Mönch) הוא הר באלפים הברניים בשווייץ המתנשא לגובה של 4,107 מטר. יחד עם האייגר והיונגפראו הם יוצרים את קבוצת ההרים המפורסמת הנראית למרחוק.

משמעות השם מנך בגרמנית היא "נזיר".

המנך שוכן בגבול הקנטונים ברן וואלה ממזרח להר יונגפראו ולתחנת הרכבת יונגפראויוך, וממערב להר אייגר. ממזרח לפסגה בגובה 3,650 מטר נמצאים תחנת הרכבת מנכיוך והמנך הט (תחנה בה ניתן לרכוש מזון וציוד).

מדרום להר זורמים שני יובליו הגדולים של קרחון אלטש זרוע היונגפראו (Jungfraufirn) וזרוע אוויגשנייפלד (Ewigschneefäld).

צדו הצפוני של ההר עומד כקיר מעל עמק לאוטהברונן.

מערת הרכבת ליונגפראו עוברת בתוך ההר, ממש מתחת לפסגתו, בגובה משוער של 3300 מטר.

הראשונים שטיפסו על ההר ב-15 באוגוסט שנת 1857 היו מדריך הטיולים ומטפס ההרים השווייצרי כריסטיאן אלמר, יחד עם כריסטיאן קאופמן, אולריך קאופמן, וסיגיסמונד פורגס.

==קישורים חיצוניים==

* [http://www.summitpost.org/mountains/mountain_link.pl?mountain_id=393 מנך באתר פסגות (Summitpost)]
* [http://www.hikr.org/dir/M%C3%B6nch_3490/ מנך באתר Hikr]
* [https://web.archive.org/web/20140531123631/http://www.peakware.com/peaks.html?pk=182 מנך באתר Peakware] - תמונות

קטגוריה:האלפים הברניים
קטגוריה:יונגפראו-אלטש-ביטשהורן
קטגוריה:ואלה: הרים
קטגוריה:ברן (קנטון): הרים
קטגוריה:הרמה הברנית: הרים
אליפות וימבלדון 1899

אליפות וימבלדון 1899 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-19 ביוני והסתיימה ב-27 ביוני. תוכנית התחרות כללה תחרויות גברים, תחרויות נשים ותחרויות זוגות גברים.

==התחרות==
===תחרות הגברים===
רג'ינלד דוהרטי, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-4 בתים. מנצח השלב הראשון היה עולה להתמודד מול מנצח אליפות וימבלדון 1898 על התואר. לתחרות זו נרשמו 37 טניסאים. בנוסף לטניסאים הבריטיים השתתפו בתחרות טניסאי מאוסטרליה וטניסאי מארצות הברית. בגמר תחרות הגברים ארתור גור ניצח את סידני סמית'. במשחק האליפות ארתור גור פגש את רג'ינלד דוהרטי (מנצח אליפות וימבלדון 1898) והפסיד ב-5 מערכות. בכך רג'ינלד דוהרטי זכה בתואר השלישי ברציפות.

===תחרות הנשים===
[[בלאנש בינגלי, מנצחת תחרות הנשים]]
בתחרות הנשים השתתפו 17 טניסאיות שחולקו לשני בתים. בלאנש בינגלי (אלופה בשנים 1886, 1889, 1894, 1897) ניצחה בתחרות. במשחק האליפות היא ניצחה את שרלוט קופר בשתי מערכות. בכך היא זכתה באליפות בפעם החמישית.

===תחרות הזוגות===
בתחרות הזוגות השתתפו 15 זוגות שהתחרו על הזכות להתמודד על התואר במשחק נגד האחים דוהרטי, מנצחי אליפות וימבלדון 1898. הזוג, שכלל את הארולד ניסבט (בריטניה) וקלרנס הוברט (ארצות הברית), ניצח בתחרות בין הזוגות המתמודדים, כמו מה שקרה בשנת 1898. במשחק על האליפות הם הפסידו לאחים דוהרטי ב-3 מערכות. בכך האחים דוהרטי זכו בפעם השלישית ברציפות.

==קישורים חיצוניים==
* [http://www.wimbledon.org/en_GB/index.html האתר הרשמי של אליפות וימבלדון]
* [http://www.wimbledon.com/en_GB/scores/draws/archive/pdfs/1899_MS_A4.pdf תוצאות משחקי גברים]
* [http://www.wimbledon.com/en_GB/scores/draws/archive/1899/MD/r1s1.html תוצאות משחקי זוגות]
* [http://www.wimbledon.com/en_GB/scores/draws/archive/1899/LS/r1s1.html תוצאות משחקי נשים]

קטגוריה:אליפויות וימבלדון

קטגוריה:1899 בספורט
אדוארד הולמס

אדוארד הולמס (באנגלית: Edward Holmes; 1797 - 28 באוגוסט 1859) היה מוזיקולוג, מבקר מוזיקה, פסנתרן ומורה אנגלי.

== חייו ==
אדוארד הולמס נולד בעיבורי לונדון והיה תלמידו של וינסנט נובלו. בתקופת לימודיו אצל נובלו הבחין בכישרון המוזיקלי של בתו, קלרה בת החמש, והיה מורה הראשון למוזיקה. בראשית הקריירה שלו התפרנס למחייתו בהוראת נגינה בפסנתר. בשנת 1827 ביקר בגרמניה ובשובו לאנגליה פרסם את ספרו הראשון, "שיטוט בין המוזיקאים של גרמניה" (A Ramble among the Musicians of Germany, 1828; מהדורה שלישית 1838. בעלי "האטלס", שהתרשם מכישוריו כסופר וכמוזיקאי, שכר אותו לעבודה כמבקר מוזיקה, עבודה שבה התמיד שנים רבות. בשנת 1849 היגר לארצות הברית, שם עשה את 10 השנים האחרונות לחייו בעבודה כעורך ומבקר מוזיקה. כמו כן כתב מאמרים לכמה כתבי עת למוזיקה במהלך חייו, בהם "הטיימס המוזיקלי".

==כתביו==
* "שיטוט בין המוזיקאים של גרמניה", 1828
* "חיי מוצרט" (1845)
* "חיי פרסל", ל"מוזיקת קודש" של נובלו
* "אינדקס אנליטי ותמטי של יצירות הפסנתר של מוצרט"

==קישורים חיצוניים==

קטגוריה:פסנתרנים בריטים
קטגוריה:מוזיקולוגים בריטים
קטגוריה:מבקרי מוזיקה
קטגוריה:מורים למוזיקה באנגליה
קטגוריה:בריטים שנולדו ב-1799
קטגוריה:בריטים שנפטרו ב-1859
אלון חסן

אלון חסן (נולד ב-21 במרץ 1970) הוא לשעבר יו"ר ועד עובדי הציוד המכני בנמל אשדוד.

==ביוגרפיה==
חסן נולד וגדל באשדוד. אביו אמיל חסן שימש אף הוא כיו"ר ועד עובדי נמל אשדוד. בצה"ל שירת כעובד כללי בבסיס דלק ליד אשדוד. לאחר שחרורו נקלט כבן ממשיך בתפקיד סוור בנמל אשדוד. לאחר מספר שנים עבר לשמש כמפעיל מלגזה ומאוחר יותר כמנופאי.

==יו"ר ועד העובדים==
החל משנת 2002 אלון חסן שימש כיו"ר ועד עובדי סקטור הציוד המכני בנמל אשדוד, אחד ממספר וועדי עובדים סקטוריאליים הפועלים בנמל. התבלט בתפקידו והיה משך תקופה ארוכה הדובר המרכזי של ועדי העובדים בנמל, מהועדים החזקים בהסתדרות העובדים, ונודע בתקשורת כ"יו"ר ועד עובדי נמל אשדוד".

במאי 2013 חשף אולפן שישי מספר עסקים השייכים לקרובי משפחה ומקורבים לאלון חסן. עסקים אלו היו חלק מתפעול נמל אשדוד, בעקבות כך פתחה המשטרה בחקירה. בעקבות התחקיר, החל סכסוך מתוקשר בין חסן לבין שלי יחימוביץ' ששימשה באותה עת, יושבת ראש מפלגת העבודה, בעיקר על גבי הפייסבוק שפרסמו סטטוסים משמיצים אחד על השני וכן יחימוביץ' קראה לחסן להתפטר מתפקידו כיו"ר ועד בנמל אשדוד, בעקבות החשדות נגדו. באחד הפוסטים שפרסמה יחימוביץ' כינתה את חסן 'תפוח רקוב', חסן שלח מכתב תגובה בו הוא טען כלפיה שהיא 'הוציאה את דיבתו'. בפריימריז לראשות מפלגת העבודה שנערכו בנובמבר 2013, פעל חסן נגד בחירת שלי יחימוביץ'. לאחר כישלונה, העלה את הסטטוס "המשימה הושלמה בהצלחה".

ביוני 2013 חסן השעה את עצמו מתפקידו כיו"ר ועד, כדי לאפשר בדיקה של החשדות נגדו, ובספטמבר 2013 הוחזר חסן לתפקידו על ידי ההסתדרות, למרות הביקורות נגד מהלך זה.

ביולי 2013 ממשלת ישראל החלה בקידום תוכנית להקמת נמלי ים נוספים בישראל בבעלות פרטית, לצורך הגברת התחרות בנמלים והורדת המחירים. בעקבות כך החל סכסוך מתמשך בין חסן שמתנגד להקמת נמלים נוספים לבין שר התחבורה ישראל כ"ץ שיוזם ודוחף להקמת הנמלים. הסכסוך ביניהם לווה בפרסום סטטוסים משמיצים בפייסבוק אחד כלפי השני. באחד המקרים שבו נפגשו בדיון בוועדת הכלכלה של הכנסת, איים חסן על כ"ץ במקומו בליכוד בפריימריז הקרובים, לאחר שנפקדו כ-1200 מעובדי נמל אשדוד לליכוד. ביוני 2014 לאחר פרסום דבר מעצרו של חסן, אמר כ"ץ ליו"ר ההסתדרות אבי ניסנקורן שיש צורך להדיח אותו מתפקידו ולא להסתפק רק בהשעייתו.

במאי 2014 נעצר חסן בחשד לשחיתות, בתום חקירה סמויה שנוהלה במשך כשנה. בעקבות זאת, הושעה חסן מתפקידו, על ידי ההסתדרות.

ביולי 2014 פורסם כי חסן גויס על ידי המחלקה לחקירות שוטרים כדי להעביר לרונאל פישר מזוודה עם $150,000 במזומן תמורת שירותיו הלא-כשרים לכאורה.

בינואר 2015, לנוכח החשדות והחקירה המתנהלת כנגדו הוא הושעה מעבודתו בנמל, וחדל מלכהן כיו”ר הוועד. במרץ 2016 הוגש נגדו כתב אישום בשורה של עבירות, ובהן לקיחת שוחד והלבנת הון. ב-29 במרץ 2018 זוכה חסן מכל האישומים נגדו, מחוסר אשמה. עוד נקבע, כי פעולותיו הארגוניות כיו"ר ועד נעשו במטרה להגן על העובדים עליהם היה אמון. במאי 2018 ערערה המדינה על הזיכוי, וב-3 בדצמבר 2019 הערעור התקבל חלקית, וחסן הורשע בעבירות של מרמה והפרת אמונים של עובד ציבור () ומרמה והפרת אמונים בתאגיד (), והוטל עליו עונש של 150 שעות שירות לתועלת הציבור. בערעור לבית המשפט העליון הוחמר עונשו לשישה חודשי מאסר בפועל אשר ירוצו בדרך של עבודות שירות. בעקבות הרשעתו פוטר בספטמבר 2021 מעבודתו בנמל, למפרע ממועד השעייתו.

== קישורים חיצוניים ==
* 
* 
* 
* 
* 
* 

==הערות שוליים==

קטגוריה:עובדי נמל אשדוד
קטגוריה:ראשי ועד עובדים בישראל
קטגוריה:מורשעים בעבירות מרמה והפרת אמונים בישראל
קטגוריה:אישי ציבור ישראלים שהורשעו בדין
קטגוריה:ישראלים שנולדו ב-1970
אליפות וימבלדון 1900

אליפות וימבלדון 1900 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-25 ביוני והסתיימה ב-4 ביולי. תוכנית התחרות כללה תחרויות גברים, תחרויות נשים ותחרויות זוגות גברים.

==התחרות==
===תחרות הגברים===
רג'ינלד דוהרטי, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-4 בתים. מנצח השלב הראשון היה עולה להתמודד מול מנצח אליפות וימבלדון 1899 על התואר. לתחרות זו נרשמו 33 טניסאים בריטים. בגמר תחרות הגברים סידני סמית' ניצח את ארתור גור. במשחק האליפות סידני סמית' פגש את רג'ינלד דוהרטי (מנצח אליפות וימבלדון 1899) והפסיד ב-5 מערכות. בכך רג'ינלד דוהרטי זכה בתואר הרביעי ברציפות. באותה שנה הוא ניצח גם באולימפיאדה

===תחרות הנשים===
[[בלאנש בינגלי, מנצחת תחרות הנשים]]
בתחרות הנשים השתתפו 16 טניסאיות. לראשונה לתחרות נשים נרשמה טניסאית מארצות הברית. שרלוט קופר (האלופה בשנים 1895, 1896 ו-1898) ניצחה בתחרות. במשחק האליפות היא הפסידה לבלאנש בינגלי בשני מערכות. בכך היא זכתה באליפות בפעם השישית.

===תחרות הזוגות===
בתחרות הזוגות השתתפו 14 זוגות שהתחרו על הזכות להתמודד על התואר במשחק נגד האחים דוהרטי, מנצחי אליפות וימבלדון 1899. הזוג, שכלל את הארולד ניסבט והרברט בארט ניצח בתחרות בין הזוגות המתמודדים. במשחק על האליפות הם הפסידו לאחים דוהרטי ב-5 מערכות. בכך האחים דוהרטי זכו בפעם הרביעית ברציפות. באותה שנה הם ניצחו גם באולימפיאדה

==קישורים חיצוניים==
* [http://www.wimbledon.org/en_GB/index.html האתר הרשמי של אליפות וימבלדון]
* [http://www.wimbledon.com/en_GB/scores/draws/archive/pdfs/1900_MS_A4.pdf תוצאות משחקי גברים]
* [http://www.wimbledon.com/en_GB/scores/draws/archive/1900/MD/r1s1.html תוצאות משחקי זוגות]
* [http://www.wimbledon.com/en_GB/scores/draws/archive/1900/LS/r1s1.html תוצאות משחקי נשים]

קטגוריה:אליפויות וימבלדון

וימבלדון
קטגוריה:תחרויות טניס ב-1900
ג'ו היסאישי

מאמורו פוג'יסאווה (ביפנית: 藤澤 守, באנגלית: Mamoru Fujisawa) ידוע גם בשמו המקצועי ג'ו היסאישי (ביפנית: 久石 譲, באנגלית: Joe Hisaishi) נולד ב-6 בדצמבר 1950. הוא מנהל מוזיקלי, מלחין, מנצח ומעבד מוזיקלי אשר נודע בזכות למעלה מ-100 פסקולים ואלבומי סולו שהלחין מראשית 1981.

==ביוגרפיה==
ג'ו היסאישי נולד בנאקאנו שבמחוז נאגנו ביפן בשם מאמורו פוג'יסאווה. כאשר החל את לימודי הכינור בגיל 5, גילה היסאישי את תשוקתו למוזיקה. הוא החל ללמוד הלחנה במכללת קוניטאקי ללימודי מוזיקה בשנת 1969.

הצלחתו הראשונה במקצוע הייתה בשנת 1974 כאשר חיבר מוזיקה עבור אנימציה קצרה הנקראת "Gyatoruzu". עבודה זו ועבודות נוספות שעשה באותה עת פורסמו תחת שמו המקורי. במהלך תקופה זו אף הלחין לסדרות "Sasuga no Sarutobi" ("אקדמיה לנינג'ה") ו-"Futari Taka" ("מצערת מלאה").

בשנות ה-70, מוזיקת פופ יפנית, מוזיקה אלקטרונית ומוזיקת העידן החדש פרחו. הז'אנרים הללו, ממש כמו להקת "Yellow Magic Orchestra" ("תזמורת קסם צהוב") השפיעו על סגנונו של היסאישי. הוא פיתח את המוזיקה שלו מרעיונות מינימליסטיים והרחיב לכיוון הלחנה עם תזמורת.
את אלבומו הראשון, "MKWAJU", הוא הוציא לאור בשנת 1981. הפסקולים הראשונים שעשה לאנימות בסדרי גודל גדולים יותר באותה עת, היו ל-"Hajime Ningen Gyatoruz" ו-"Robokko Beeton".

בשנת 1983 הומלץ היסאישי לבמאי הייאו מיאזאקי כמלחין לפסקול של סרטו החדש הנסיכה מעמק הרוחות. השניים נהיו לחברים טובים ובעתיד הם ימשיכו לעבוד ביחד על פרויקטים גדולים רבים.

==פילמוגרפיה נבחרת==
* הנסיכה מעמק הרוחות (1984)
* השכן הקסום שלי טוטורו (1988)
* שירות המשלוחים של קיקי (1990)
* הנסיכה מונונוקי (1997)
* זיקוקין דינור (1997) (Hana Bi)
* קיקוז'ירו (1999) (Kikujirō no Natsu)
* אחי (2000) (Brother)
* המסע המופלא (2001)
* הטירה הנעה (2004)
* פרידות (2008)
* פוניו על הצוק ליד הים (2008)
* הרוח העולה (2013)

==ראו גם==

* הייאו מיאזאקי
* סטודיו ג'יבלי

==קישורים חיצוניים==
* 

קטגוריה:מלחינים יפנים
קטגוריה:מוזיקאים יפנים
קטגוריה:יפנים שנולדו ב-1950
בשארה א-ראעי

הפטריארך בשארה בוטרוס א-ראעי (בערבית: بشارة بطرس الراعي, תעתיק מדויק: בשארה בטרס אלראעי; נולד ב-25 בפברואר 1940) הוא הפטריארך המרוני ה-77 של אנטיוכיה. א-ראעי מחזיק גם במשרת חשמן הכנסייה הקתולית.

== ביוגרפיה ==
נולד בכפר חִמְלַאיָא (حملايا) שבלבנון בשנת 1940. הוא למד בבית ספר ישועי דובר-צרפתית בפרבר של ביירות, ולאחר מכן הצטרף למסדר נזירים מרוני. בשנות ה-60 הוסמך לכמורה, ובשנים 1967 עד 1975 היה אחראי על השידורים בשפה הערבית של רדיו ותיקן. בשנת 1975 סיים את הדוקטורט שלו במשפט אזרחי ובמשפט קאנוני. במשך שלוש שנים למד באוניברסיטה האפיפיורית בלטראנו בעיר רומא.

במאי 1986 מונה לבישוף הטיטולרי של קיסריה פיליפי, וביולי מינה אותו נסראללה בוטרוס ספיר לבישוף מסייע (Auxiliary) של אנטיוכיה. ב-9 ביוני 1990 מונה לבישוף של גבל.

ב-15 במרץ 2011 החליף את נסראללה בוטרוס ספיר בתור הפטריארך המרוני של אנטיוכיה. בנובמבר 2012, בעת ביקורו של האפיפיור בנדיקטוס השישה עשר בלבנון, מונה לחשמן קתולי.

באותה שנה, עורר את חמתם של מתנגדי המשטר הסורי במדינה בכך שתמך בזכותו של חזבאללה לשאת נשק בלבנון, ואמר כי מהפכה נגד שלטונו של בשאר אל-אסד בדמשק עשויה לעורר את עליית האחים המוסלמים. כתוצאה מכך, בביקור בארצות הברית, הנשיא ברק אובמה סירב לפגוש את הקדם בן ה-71, חודשים בלבד לאחר בחירתו של הקרדינל לפטריארך ב-2011.<ref></ref>

כשהתלווה לביקורו של האפיפיור פרנציסקוס בישראל במאי 2014, למרות מחאתם של אנשי חזבאללה וגורמים אסלאמיים בלבנון. הוא נפגש במהלך הביקור עם נוצרים יוצאי צבא דרום לבנון המתגוררים בישראל. הדבר העלה על נס את סוגיית שיתוף הפעולה של המרונים עם ישראל בעת מלחמת לבנון הראשונה, והביקורת הדגישה כי מבחינת החוק הלבנוני, עולה מעשה זה כדי "מגע עם האויב". גם ארגון החמאס הצטרף לקריאות אלה.

באוגוסט 2020, לאחר הפיצוץ בנמל ביירות, קרא הפטריארך המרוני לממשלה להשתלט על הנשק במדינה ולהגביל את החלטות המלחמה והשלום לממשלה בלבד. באוגוסט 2021, לאחר ירי רקטות לשטח ישראל, קרא לצבא לבנון להשתלט על דרום לבנון, מעוז חזבאללה, וליישם בקפדנות את החלטה 1701 של מועצת הביטחון של האו"ם. כמו כן, גינה את מה שכינה "הפרות ישראליות תקופתיות נגד דרום לבנון, והפרת החלטת מועצת הביטחון מס' 1701, כמו גם את המתיחות באזורי הגבול של הכפרים וסביבתם.<ref></ref>

במהלך מלחמת חרבות ברזל, אמר כי "אנחנו מתנגדים לכך שהמלחמה תיכנס לדרום לבנון, יש להגן על אזרחי לבנון. המלחמה הביאה אותנו לשפל המדרגה", הדגיש. "אנחנו דורשים לסלק את כל משגרי הטילים שבין הבתים כדי למנוע תגובה הרסנית של ישראל. שכולם יכבדו את החלטה 1701".

== קישורים חיצוניים ==

* 

==הערות שוליים==

קטגוריה:אנשי דת לבנונים
קטגוריה:חשמנים
קטגוריה:נוצרים לבנונים
קטגוריה:ילידי 1940
שלומי דהן

שלומי דהן, הוא קצין צה"ל בדימוס בדרגת אלוף-משנה, אשר פיקד על החטיבה הדרומית ברצועת עזה.
==שירותו הצבאי==
עם גיוסו לצה"ל התנדב דהן לשייטת 13. הוא השלים את הכשרת מסלול הלוחם בקומנדו הימי ויצא לקורס קציני חי"ר. עם תום הקורס שב לשייטת, שם שימש כמפקד צוות. הוא השתתף במבצע ההשתלטות על קארין A כמוביל כוח הגלישה ממסוקים אל הספינה. דהן שימש בשייטת במספר תפקידי פיקוד ובהם מפקד פלגת הלוחמים בשייטת 13 וסגן מפקד היחידה. לאחר מכן פיקד על החטיבה הדרומית ברצועת עזה. דהן הוביל את החטיבה בלחימה כנגד הטרור הפלסטיני. עם תום תפקידו הוחלט על מינויו למפקד שייטת 13, אולם בשנת 2008 נפצע קשה בתאונת דרכים, כאשר נסע עם רכב החפ"ק שלו בעקבות התראה על גילוי מנהרה בגזרתו. 
בעקבות התאונה נותר משותק חלקית עם פגיעת ראש. הוא שוחרר משירות בצה"ל בשנת 2013.

==קישורים חיצוניים==
* 
* 
* 
* יוסי יהושוע, [https://web.archive.org/web/20120825065745/http://article.yedioth.co.il/default.aspx?articleid=5995 השייטת הצדיעה לשלומי], ידיעות אחרונות, 20 ביוני 2012
* 

==הערות שוליים==

קטגוריה:מפקדי החטיבה הדרומית באוגדת עזה
קטגוריה:לוחמי שייטת 13
קטגוריה:אלופי-משנה בצה"ל
קטגוריה:נפגעי תאונות דרכים בישראל
קטגוריה:נכי צה"ל
קטגוריה:ישראלים שנולדו במאה ה-20
משפחת לוריא

משפחת לוריא היא משפחה יהודית אשכנזית מיוחסת. מגילת יוחסין של המשפחה נרשמה במאה ה-15 למספר דורות אחורה, המגיעים לפחות למאה ה-14. לפי מסורת המשפחה הם מתייחסים לרש"י, וממנו להלל הזקן ולדוד המלך.

בין בני המשפחה המפורסמים, 
* רבי יוחנן לוריא 
* המהרש"ל - ר' שלמה לוריא נינו של ר' יחיאל לוריא (שהיה אחיו של ר' יוחנן לוריא)
* האר"י הקדוש רבי יצחק (בן שלמה) לוריא – מגדולי המקובלים בצפת במאה ה-16 ומקור השפעה גדול על עיצוב נוסחי התפילה ברוב עדות ישראל
* הרד"ל-רבי דוד לוריא, רב ליטאי ב

==לקריאה נוספת==
*ניל רוזנשטיין, The Lurie Legacy: The House of Davidic Royal Descent, ניו יורק 2004.
*מאיר וונדר, אלף מרגליות, ירושלים תשנ"ג
* יעקב לייב שפירא, משפחת עתיקות בישראל
==קישורים חיצוניים==
* 
*סקירה של ענף מהמשפחה, אשר עלה לארץ ישראל באמצע המאה ה-19 - [http://toladot.blogspot.co.il/2009/12/blog-post_28.html היסטוריה], [http://toladot.blogspot.co.il/2009/12/blog-post_16.html המשפחה בארץ ישראל], בבלוג "תולדות".
*Bill Gladstone, [http://www.jta.org/2004/10/24/life-religion/features/the-oldest-family-in-the-world The oldest family in the world], JTA
*[https://youtu.be/Xk-V0-191yA הגנאלוגיה וה-DNA של דוד המלך, דרך משפחת לוריא - חלק א'], [https://youtu.be/cVnjDqF4eb8 חלק ב'], [https://youtu.be/whjFAsTfkDQ חלק ג'] - הרצאה מצולמת של הגנאלוג ד"ר חיים לוריא (עברית)

==הערות שוליים==

*
לוריא
Bc (שפת תכנות)

bc (ראשי תיבות: basic calculator) היא שפת מחשבון בדיוק משתנה, עם תחביר דומה לשפת C.

bc לרוב משמשת כשפת תסריט מתמטית, או כמסוף אינטראקטיבי לחישובים מתמטיים. על מנת להיכנס למצב השימוש האינטראקטיבי יש להקיש <code>bc</code> בשורת הפקודה במערכות יוניקס ובמערכות הפעלה דמויות יוניקס. לאחר מכן, יש להקיש ביטוי מתמטי כלשהו ולקבל פלט בהתאם. אף על פי ש-bc יכולה לעבוד בדיוק משתנה, ברירת המחדל היא עבודה ללא ספרות לאחר הנקודה העשרונית, כלומר עבודה עם מספרים טבעיים בלבד. הדגל <code>l-</code> משנה את הדיוק של bc לכ-20 ספרות לאחר הנקודה העשרונית.

==היסטוריה==
bc הופיע לראשונה בגרסה 6 של מערכת ההפעלה יוניקס בשנת 1975, ונכתבה על ידי רוברט מוריס, ולורינדה צ'רי במעבדות בל. ל-bc קדם המחשבון dc ("desk calculator"), אשר נכתב על ידי אותם המפתחים. dc היה גם הוא בדיוק משתנה, אך תחבירו היה מבוסס על כתיב פולני מהופך, אשר הקשה מאוד על המשתמשים. מסיבה זו, bc נכתב כמהדר פשוט, אשר המיר את התחביר החדש, שנכתב בהשראת שפת C, לתחביר של dc, ובכך שימש לו כממשק משתמש.

בשנת 1991 POSIX הגדירה ותקננה את bc. קיימים שני מימושים עיקריים של תקן זה: הראשון, הוא המימוש המקורי של dc במערכות יוניקס ו-Plan 9. השני הוא המימוש של פרויקט הקוד הפתוח גנו, אשר נכתב ב-1991 על ידי פיליפ נלסון. המימוש של גנו מכיל הרחבות מעבר לתקן של POSIX, ואיננו עוד ממשק ל-dc.

==ראו גם==
* מחשבון
* אריתמטיקה

==קישורים חיצוניים==
* [http://pubs.opengroup.org/onlinepubs/9699919799/utilities/bc.html bc] באתר The Open Group
* [http://www.gnu.org/software/bc/manual/html_mono/bc.html bc Command Manual] באתר פרויקט גנו
* [https://web.archive.org/web/20090501204511/http://manpages.ubuntu.com/manpages/jaunty/en/man1/bc.1posix.html bc] באתר אובונטו לינוקס
* [http://sciencesoft.at/bc/?lang=en גרסת אונליין של bc]

==הערות שוליים==

קטגוריה:פקודות יוניקס
קטגוריה:תוכנות מתמטיקה
קטגוריה:תוכנה חופשית
מתקני המים בטירת צבי

250px
250px
מתקני המים בטירת צבי כוללים מספר מתקני מים מתקופת הקמת קיבוץ טירת צבי ב-1937. מתקנים אלו הוגדרו כאתרי מורשת מטעם המועצה לשימור אתרים. מתקנים אלו כוללים:

* מגדל המים: מגדל המים הוקם ב-1940. קיבל את מימיו ממעיין מַעְיַן אבו פראג' (מעיין הטירה) שמצפון לקיבוץ דרך צינורות מתוצרת "מנסמן" והזין את חדרי הקיבוץ. חלקו התחתון של המגדל שימש למגורים ועל גג המגדל מוקמה עמדת תצפית (העמדה הדרום מערבית). המגדל נזנח בשנות ה-60 של המאה ה-20 לאחר שהקיבוץ החל להשתמש במשאבות חשמליות. לאחר נטישת התצפית שעל המגדל החלו לקנן במקום משפחת תנשמות וחברי הקיבוץ מצלמים את הקינון בעזרת מצלמות במעגל סגור.

* המשאבה: המשאבה שכנה כ-5 מטר ממגדל המים. מי המעיין זרמו לכאן מכוח הגרביטציה ומכאן נשאבו על ידי המשאבה לראש המגדל.

* המקווה: שכנה גם היא בקרבת מגדל המים ובהתאם למסורת, ניזונה ממי המעין לפני שנשאבו למגדל.

== ראו גם ==
* קרב טירת צבי

== קישורים חיצוניים ==

* 
* [http://www.teva.org.il/?CategoryID=171&ArticleID=3775 על קינון תנשמות בעמק בית שאן], אתר החברה להגנת הטבע, 25 במרץ 2010
* [http://www.teva.org.il/?CategoryID=171&ArticleID=5641 פרו ורבו ומלאו את הארץ בתנשמות], אתר החברה להגנת הטבע

== הערות שוליים ==

קטגוריה:אתרי מורשת במחוז צפון
קטגוריה:עמק בית שאן
קטגוריה:ישראל: מגדלי מים
קטגוריה:מחוז הצפון: מבנים לשימור
קטגוריה:טירת צבי